Færeyska ríkisstjórnin hefur afturkallað uppsögn Færeyja á Hoyvíkursamningnum , fríverslunar - og efnahagssamningi Íslands og Færeyja . Samningurinn hefði að óbreyttu fallið úr gildi nú um áramótin í kjölfar uppsagnar Færeyinga fyrir rúmu ári . „ Hoyvíkursamningurinn hefur reynst bæði Íslandi og Færeyjum vel frá því að hann tók gildi 2006 . Þessi ákvörðun er til marks um sterkt samband þessara vinaþjóða og ég hlakka til að leggja mitt af mörkum til að efla það enn frekar , “ segir Guðlaugur Þór Þórðarson utanríkisráðherra . Utanríkisráðherrarnir tveir hafa fundað um framtíð Hoyvíkursamningsins á undanförnum vikum , síðast í Kaupmannahöfn þann 12. desember sl . Andrúmsloftið var jákvætt á þeim fundi en Guðlaugur Þór áréttaði þar gagnkvæman ávinning þjóðanna af samningnum og því yrði að kanna til þrautar hvort forsendur væru fyrir Færeyinga að draga uppsögnina til baka .